קארל ליסמונט

קארל ליסמונט (בצרפתית: Karel Lismont; נולד 8 במרץ 1949) הוא אתלט עבר בלגי בתחום של ריצה למרחקים ארוכים. סגן אלוף אולימפי (מינכן 1972), זוכה מדליית ארד אולימפית (מונטריאול 1976) ואלוף אירופה (הלסינקי 1971) בריצת מרתון. זוכה מרתון ברלין (1983) ופעמיים זוכה מרתון המבורג (1986, 1987).

 קריירה ספורטיבית 
 1968 
באליפות העולם למרוצי שדה לצעירים  שנערכה בתוניס, תוניסיה סיים במקום ה-24 במירוץ ל-7 ק"מ.

 1971 
באליפות אירופה באתלטיקה  שנערכה בהלסינקי, פינלנד זכה במדליית זהב בריצת מרתון בשיא אליפות של 2:13:09 שעות לפני הבריטים טרבור רייט (2:13:59 שעות) ורון היל  (2:14:34 שעות). באותה אליפות סיים ליסמונט במקום ה-16 בריצת 10,000 מטר בתוצאה של 28:31.17 דקות.

באליפות העולם למרוצי שדה  שנערכה בסן סבסטיאן, ספרד סיים במקום ה-23 במירוץ ל-12 ק"מ.

 1972 
באולימפיאדת מינכן זכה במדליית כסף בריצת מרתון בתוצאה של 2:14:31.8 שעות אחרי פרנק שורטר מארצות הברית (2:12:19.8 שעות) ולפני מאמו וולדה מאתיופיה (2:15:08.4 שעות). ליסמונט התחרה גם בריצת 10,000 מטר וסיים במקום התשיעי בתוצאה של 28:41.8 דקות.

באליפות העולם למרוצי שדה  שנערכה בקיימברידג', אנגליה סיים במקום ה-17 במירוץ ל-12 ק"מ.

 1973 
באליפות העולם למרוצי שדה  שנערכה בוורגם , בלגיה סיים במקום ה-28 בריצת 12 ק"מ.

 1974 
באליפות אירופה באתלטיקה  שנערכה ברומא, איטליה סיים במקום ה-11 בריצת 10,000 מטר בתוצאה של 28:41.2 דקות ולא סיים את ריצת המרתון.

באליפות העולם למרוצי שדה  שנערכה במונצה, איטליה זכה במדליית ארד במירוץ ל-12 ק"מ.

 1976 
באולימפיאדת מונטריאול זכה במדליית ארד בריצת מרתון בתוצאה של 2:11:12.6 שעות אחרי ולדמאר סירפינסקי ממזרח גרמניה (שיא אולימפי 2:09:55.0 שעות) ופרנק שורטר מארצות הברית (2:10:45.8 שעות). ליסמונט התחרה גם בריצת 10,000 מטר וסיים במקום ה-11 בתוצאה של 28:26.48 דקות.

באליפות העולם למרוצי שדה  שנערכה בצ'פסטו, ויילס סיים במקום הרביעי בריצת 12 ק"מ.

 1977 
באליפות העולם למרוצי שדה  שנערכה בדיסלדורף, גרמניה סיים במקום השביעי בריצת 12 ק"מ.

 1978 
באליפות אירופה באתלטיקה  שנערכה בפראג, צ'כוסלובקיה זכה במדליית ארד בריצת מרתון בתוצאה של 2:12:07.7 שעות אחרי אתלטי ברית המועצות ליאוניד מוסייב  (שיא משחקים 2:11:57.5 שעות) וניקולאי פנזין (2:11:59.0 שעות). ליסמונט התחרה גם בריצת 10,000 מטר וסיים במקום ה-18 בתוצאה של 28:49.2 דקות.

באליפות העולם למרוצי שדה  שנערכה בגלאזגו, סקוטלנד זכה במדליית ארד במירוץ ל-12 ק"מ.

 1980 
באולימפיאדת מוסקבה סיים במקום התשיעי בריצת המרתון בתוצאה של 2:13:27 שעות.

באליפות העולם למרוצי שדה  שנערכה בפריז, צרפת סיים במקום ה-11 בריצת 12 ק"מ.

 1982 
באליפות אירופה באתלטיקה  שנערכה באתונה, יוון זכה במדליית ארד בריצת מרתון בתוצאה של 2:16:04 שעות אחרי ג'רארד נייבור  מהולנד (2:15:16 שעות) וארמנד פרמנטייר  מבלגיה (2:15:51 שעות).

באליפות העולם למרוצי שדה  שנערכה ברומא, איטליה סיים במקום ה-43 בריצת 12 ק"מ.

 1983 
זכה במקום הראשון במרתון ברלין בתוצאה של 2:13:37 שעות.

באליפות העולם למרוצי שדה  שנערכה בגייטסהד, אנגליה סיים במקום ה-46 בריצת 12 ק"מ.

באליפות העולם באתלטיקה שנערכה בהלסינקי, פינלנד סיים במקום התשיעי בריצת המרתון בתוצאה של 2:11:24 שעות.

 1984 
באולימפיאדת לוס אנג'לס סיים במקום ב-27 בריצת המרתון בתוצאה של 2:17:07 דקות.

באליפות העולם למרוצי שדה  שנערכה באיסט רת'רפורד, ניו ג'רזי, ארצות הברית סיים במקום ה-62 בריצת 12 ק"מ.

 1986 
זכה במקום הראשון במרתון המבורג  בתוצאה של 2:12:12 שעות.

באליפות העולם למרוצי שדה  שנערכה בקולומבייה , נשאטל, שווייץ סיים במקום ה-127 בריצת 12 ק"מ.

 1987 
זכה במקום הראשון במרתון המבורג בתוצאה של 2:13:46 שעות.

 קישורים חיצוניים 

 קארל ליסמונט, באתר sports-reference.com (אורכב)
 קארל ליסמונט, באתר olympics.com

 הערות שוליים 

קטגוריה:רצי מרתון
קטגוריה:ספורטאים אולימפיים בלגים
קטגוריה:זוכי מדליית כסף אולימפית: אתלטיקה
קטגוריה:זוכי מדליית ארד אולימפית: אתלטיקה
קטגוריה:אתלטים באולימפיאדת מינכן (1972)
קטגוריה:אתלטים באולימפיאדת מונטריאול (1976)
קטגוריה:אתלטים באולימפיאדת מוסקבה (1980)
קטגוריה:אתלטים באולימפיאדת לוס אנג'לס (1984)
קטגוריה:בלגים שנולדו ב-1949